Správa Komisie európskemu Parlamentu a Rade o výdavkoch sekcie záruk EPUZF - Systém včasného varovania č. 11/2004 a č. 12/2004 /* SEK/2005/0383 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 16.03.2005 SEK(2005) 383 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch sekcie záruk EPUZF Systém včasného varovania č. 11/2004 a č. 12/2004 OBSAH 1. OPRAVNÝ ROZPOčET č. 10/2004 3 2. PREDBEžNÉ VYUžÍVANIE PROSTRIEDKOV 3 3. PRIPOMIENKY K REALIZÁCII ROZPOčTU ZA ROK 2004 3 4. ZÁVERY 6 1. OPRAVNÝ ROZPOčET č. 10/2004 Priaznivý rozvoj poľnohospodárskych trhov počas hospodárskeho roka 2003/2004 viedol k významne nedostatočnému čerpaniu počiatočných pridelených rozpočtových prostriedkov zo sekcie záruk EPUZF. Vzhľadom na zvýšenú potrebu platobných prostriedkov pre štrukturálne fondy navrhla Komisia zníženie prostriedkov pre sekciu záruk EPUZF prostredníctvom opravného rozpočtu č. 10/2004, ktorý Európsky parlament prijal 2. decembra 2004. Toto zníženie sa vzťahovalo len na programy v rámci výdavkovej podkapitoly 1a rozpočtu a predstavovalo 1,7 miliárd EUR. V dôsledku toho sa celkové rozpočtové prostriedky znížili zo 46 781,4 miliónov EUR na 45 081,4 miliónov EUR. Stĺpce a, b a c pripojenej tabuľky predstavujú rozpočtové články, pre ktoré sa znížili počiatočne pridelené prostriedky, sumu tohto zníženia, ako aj sumu dostupných prostriedkov po tomto znížení. Okrem toho sa z položky 05 01 04 01 previedla na Generálne riaditeľstvo pre životné prostredie čiastka 0,5 milióna EUR s cieľom uskutočniť štúdiu ukazovateľov životného prostredia. Z toho dôvodu dostupné prostriedky na rok 2004 45 080,9 predstavujú milióna EUR. 2. PREDBEžNÉ VYUžÍVANIE PROSTRIEDKOV Čerpanie prostriedkov v rámci výdavkovej položky 1 rozpočtu predstavuje za rozpočtový rok 2004 44 719,3 miliónov EUR, t. j. 99,2 % prostriedkov. Táto suma je čistou sumou po odpočítaní záporných výdavkov podmienených finančnými korekciami zúčtovania sekcie záruk EPUZF a prostredníctvom pozastavenia a zníženia záloh vykonaných v priebehu rozpočtového roka 2004. Pripojená tabuľka znázorňuje podrobnú realizáciu rozpočtu sekcie záruk EPUZF na rok 2004 podľa článkov. Táto realizácia ukazuje celkové nedostatočné čerpanie približne 361,5 miliónov EUR rozčlenených takto: - pre výdavkovú podkapitolu 1a predstavuje čerpanie –246,3 milióna EUR a - pre výdavkovú podkapitolu 1b predstavuje čerpanie –115,2 milióna EUR. V decembri 2004 predložila Komisie rozpočtovému orgánu návrh na prevod sumy 139,7 milióna EUR do oblasti 17 04 03, núdzový veterinárny fond, s cieľom pokryť príspevok Spoločenstva na platby súvisiace najmä so slintačkou a krívačkou v Spojenom kráľovstve, klasickým morom hydiny v Holandsku atď. Táto suma sa čerpala z článkov rozpočtu 05 02 05 (20,0 miliónov EUR), 05 03 01 (80,0 miliónov EUR), 17 01 01 (36,3 milióna EUR) a 17 04 04 (2,1 milióna EUR). 3. PRIPOMIENKY K REALIZÁCII ROZPOčTU ZA ROK 2004 Na realizáciu rozpočtu majú vplyv najmä tieto činitele: 3.1. Menové činitele Kurz dolár/euro Uvedené výdavky zohľadňujú vývoj kurzu dolár/euro. V prípade veľkej časti vývozných náhrad za poľnohospodárske výrobky, najmä za obilniny a cukor, a v niektorých prípadoch vnútroštátnej pomoci, akou je napr. pomoc pre bavlnu, závisia výdavky od vývoja kurzu dolára. V súlade s nariadením Rady o rozpočtovej disciplíne (nariadenie Rady (ES) č. 2040/2000 z 26. septembra 2000) bol list o zmene a doplnení rozpočtu pre poľnohospodárstvo pre rok 2004 vyhotovený na základe priemerného kurzu dolára za júl, august a september 2003, t. j. 1 EUR = 1,12 USD. V období od 1. augusta 2003 do 31. júla 2004 sa priemerný kurz dolára pohyboval na úrovni približne 1 EUR = 1,20 USD, t. j. približne 7 % nad úrovňou kurzu, ktorý bol použitý na zostavenie rozpočtu za rok 2004. 3.2. Výdavková podkapitola 1a – Trhové činitele Pre výdavkovú podkapitolu 1a sa rozpočtové prostriedky nedostatočne čerpali pre všetky rozpočtové kapitoly s výnimkou kapitol 05 07 – Audit a 17 04 – Bezpečnosť potravín, zdravie a ochrana zvierat, zdravie rastlín, ktoré vykazujú prečerpanie prostriedkov. Nedostatočné čerpanie sa však najviac vyskytovalo v týchto kapitolách: - rastlinné výrobky, pri ktorých nedostatočné čerpanie predstavovalo–160,5 milióna EUR a týkalo sa najmä cukru, ovocia a zeleniny a vína; - živočíšne výrobky, pri ktorých nedostatočné čerpanie predstavovalo–137,1 milióna EUR a týkalo sa najmä mlieka a hovädzieho mäsa. Bližší komentár si vyžadujú tieto sektory: Článok 05 02 05: Cukor | Nedostatočné čerpanie: –30 miliónov EUR (konečné pridelené prostriedky) Nedostatočné čerpanie: –295 miliónov EUR (počiatočné pridelené prostriedky) | (výdavky: 1 416 miliónov EUR) (konečné pridelené prostriedky: 1 446 miliónov EUR) (počiatočne pridelené prostriedky: 1 711 miliónov EUR) | Dôvodom tohto nedostatočného čerpania boli v prvom rade nižšie množstvá vyvážaného cukru v porovnaní s množstvami plánovanými v rozpočte a v dôsledku toho nižšie vzniknuté platby vývozných náhrad. Článok 05 02 08: Ovocie a zelenina | Nedostatočné čerpanie: –40 miliónov EUR | (výdavky: 1 577 miliónov EUR) (konečné pridelené prostriedky: 1 617 miliónov EUR) (počiatočne pridelené prostriedky: 1 617 miliónov EUR) | Dôvodom tohto nedostatočného čerpania boli nižšie vzniknuté platby pomoci, najmä v dôsledku nižších množstiev ovocia a zeleniny stiahnutých z trhu, ako aj nárast cien banánov a následný pokles sadzby pomoci spôsobený priaznivými trhovými podmienkami v týchto sektoroch. Článok 05 02 09: Víno | Nedostatočné čerpanie: –30 miliónov EUR (konečné pridelené prostriedky) Nedostatočné čerpanie: –123 miliónov EUR (počiatočné pridelené prostriedky) | (výdavky: 1 092 miliónov EUR) (konečné pridelené prostriedky: 1 122 miliónov EUR) (počiatočné pridelené prostriedky: 1 215 miliónov EUR) | Dôvodom tohto nedostatočného čerpania bolo v prvom rade to, že v rozpočtovom roku 2003/2004 neboli potrebné krízové destilácie, čim nevznikli platby v rámci tohto programu, kým množstvá alkoholu nakúpeného v rámci intervencie boli nižšie ako pri zostavovaní rozpočtu na rok 2004, čím vznikli nižšie odpisy. Článok 05 03 01: Mlieko a mliečne výrobky | Nedostatočné čerpanie: –101 miliónov EUR (konečné pridelené prostriedky) Nedostatočné čerpanie: –694 miliónov EUR (počiatočné pridelené prostriedky) | (výdavky: 2 265 miliónov EUR) (konečné pridelené prostriedky: 2 366 miliónov EUR) (počiatočne pridelené prostriedky: 2 959 miliónov EUR) | Dôvodom tohto nedostatočného čerpania boli nižšie platby vývozných náhrad a pomoci pre mliečne výrobky, v prvom rade spôsobné priaznivými podmienkami a cenami na vnútornom aj vonkajšom trhu s mliečnymi výrobkami, ktoré viedli k stanoveniu nižších sadzieb vývozných náhrad a niektorých foriem vnútornej pomoci pre odstredené mlieko a maslo ako pri zostavovaní rozpočtu. Článok 05 03 02: Hovädzie a teľacie mäso | Nedostatočné čerpanie: –40 miliónov EUR (konečné pridelené prostriedky) Nedostatočné čerpanie: –278 miliónov EUR (počiatočné pridelené prostriedky) | (výdavky: 7 776 miliónov EUR) (konečné pridelené prostriedky: 7 816 miliónov EUR) (počiatočne pridelené prostriedky: 8 054 miliónov EUR) | Dôvodom tohto nedostatočného čerpania boli v prvom rade nižšie platby vývozných náhrad spôsobené nižšími množstvami vyvezeného hovädzieho mäsa v porovnaní s množstvami pri zostavoaní rozpočtu na rok 2004. Rozpočet navyše zahŕňal finančné prostriedky určené na úhradu výdavkov členských štátov, ktoré vynaložili na spolufinancovanie osobitného kúpneho programu na základe rozhodnutia Európskeho súdneho dvora vo veci C-239/01. Keďže väčšina členských štátov bezodkladne oznámila splatné sumy, ktoré boli následne uhradené ku koncu predchádzajúceho rozpočtového roka, tieto prostriedky neboli využité. 3.3. Výdavková podkapitola 1b Článok 05 04 01: Rozvoj vidieka v krajinách EÚ-15 | Nedostatočné čerpanie: –95 miliónov EUR | (výdavky: 4 708 miliónov EUR) (výdavky: 4 803 miliónov EUR) | Dôvodom tohto nedostatočného čerpania bolo nedostatočné vykonávanie niektorých programov na rozvoj vidieka zo strany krajín EÚ-15, ako napr. investície poľnohospodárskych podnikov, lesníctva a podpory prispôsobovania a rozvoja vidieckych oblastí. Článok 05 04 04: Prechodný nástroj na financovanie rozvoja vidieka v nových členských štátoch (krajiny EÚ-10) | Viazané prostriedky: 1 733 miliónov EUR) Pridelená suma: 1 733 miliónov EUR) Platobné prostriedky: 645 miliónov EUR) Vyplatená suma: 629 miliónov EUR) | Tento článok sa vzťahuje na prechodný nástroj na financovanie rozvoja vidieka prostredníctvom sekcie záruk EPUZF pre nové členské štáty. Tento nástroj sa financuje v rámci sekcie záruk EPUZF, realizuje sa však prostredníctvom diferencovaných rozpočtových prostriedkov. Týmto spôsobom je medzi viazanými prostriedkami a ich likvidáciou, ktoré sú oboje v eurách, k dispozícií viac času, ako by to umožňovali bežné pravidlá plastné pre sekciu záruk. Viazané rozpočtové prostriedky na rok 2004 sa uskutočnili automaticky na základe rozhodnutí Komisie o poskytovaní príspevku na programy rozvoja vidieka v každom príslušnom členskom štáte. Z toho sa vychádzalo pri prideľovaní všetkých viazaných rozpočtových prostriedkov naplánovaných pre tento nástroj v rozpočte na rok 2004. Platby pridelených čiastok sa mali uskutočniť do 2 rokov odo dňa pridelenia. Po uplynutí tohto obdobia sa pridelené čistky, pre ktoré neexistuje požiadavka na platbu, automaticky rušia. V priebehu rozpočtového roka 2004 predstavovali platby pre tento nástroj, pozostávajúce najmä zo záloh vyplatených novým členským štátom, približne 629 miliónov EUR. 4. ZÁVERY Čerpanie finančných prostriedkov pre rozpočtový rok 2004 (výdavky členských štátov od 16. októbra 2003 do 15. októbra 2004) predstavuje 44 719,3 miliónov EUR, t. j. 99,2 % dostupných prostriedkov. Celkové nedostatočné čerpanie rozpočtových prostriedkov predstatovalo približne –361,5 miliónov EUR. Pre výdavkovú podkapitolu 1a predstavuje nedostatočné čerpanie–246,3 milióna EUR (0,6 % konečných rozpočtových prostriedkov) a v prvom rade je dôsledkom situácie v sektoroch cukru, ovocia a zeleniny, vína, mlieka a hovädzieho mäsa. Pre výdavkovú podkapitolu 1b predstavuje nedostatočné čerpanie v rámci programov na rozvoj vidieka –115,2 milióna EUR (1,8 % rozpočtových prostriedkov) a je v prvom rade dôsledkom programov súvisiacich s investíciami do poľnohospodárskych podnikov, lesníctva a podpory prispôsobovania a rozvoja vidieckych oblastí. PRÍLOHA [pic]